Amblycheila

Amblycheila er en slekt av løpebiller (Carabidae).

Utseende 
Store (20-36 millimeter), avlange, svarte sandjegere. De er de største sandjegerne på den vestlige halvkulen. Hodet er stort og bredt med store, runde fasettøyne og store, sigdformede overkjever (mandibler), som de bruker til å gripe byttet. Antennene er forholdsvis lange (over halve kroppslengden) og trådformede. Munnskjoldet (clypus) er smalere enn avstanden mellom antennene. Brystskjoldet (pronotum) er omtrent så bredt som hodet eller noe smalere, avrundet trapesformet (bredest foran). Dekkvingene er forholdsvis korte og rundede, flygevinger mangler. Beina er middels lange og tynne.

Levevis 
Artene lever i tørre områder (ørkener og tørre gressmarker). De jakter om natten og gjemmer seg om dagen. De kan ikke fly.

Utbredelse 
Slekten har en begrenset utbredelse i det sørvestlige USA og tilstøtende områder av Mexico.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilie  Sandjegere, Cicindelinae Latreille, 1802
 Stammen Megacephalini
 Slekten Amblycheila Say, 1829 
 Amblycheila baroni Rivers, 1890 
 Amblycheila cylindriformis (Say, 1823) 
 Amblycheila halffteri Mateu, 1974
 Amblycheila hoversoni Gage, 1990 
 Amblycheila katzi Duran & Roman, 2019
 Amblycheila nyx Sumlin, 1991
 Amblycheila picolominii Reiche, 1839 
 Amblycheila schwarzi W. Horn, 1903

Litteratur

Eksterne lenker 
 bugguide.net - bildedatabase over nordamerikanske arter
 

Sandjegere
Biller formelt beskrevet i 1829
Mexicos insekter
USAs insekter
Dyr formelt beskrevet av Thomas Say